
Bezeréd Község Önkormányzatának Képviselő-testülete a helyi önkormányzatokról szóló - többször módosított - 1990. évi LXV. törvény, valamint az épített környezet alakításáról és védelméről szóló többször módosított 1997. évi LXXVIII. törvény (továbbiakban: Építési törvény) felhatalmazása alapján a következő rendeletet alkotja:
I. Fejezet
ÁLTALÁNOS RENDELKEZÉSEK
A szabályzat hatálya és alkalmazása
1. § /1/ E rendelet hatálya Bezeréd község közigazgatási területére terjed ki.
/2/ A Helyi Építési Szabályzat (HÉSZ) csak a mellékelt M=1:2 000 méretarányú, SZT-1 jelű belterületi és az M=1:10 000 méretarányú, SZT-2 jelű külterületi Szabályozási tervekkel (továbbiakban: Szabályozási terv) együtt alkalmazható.
/3/ Jelen építési szabályzat mellékletei:
1. sz. melléklet: Fogalommagyarázat
2. sz. melléklet:1
3. sz. melléklet: Természetvédelem – helyi védelem2
4. sz. melléklet: Szabályozási Terv
A szabályozás elemei
2. § /1/ Kötelező erejű szabályozási elemek, melyek módosítása csak a Szabályozási terv módosítása esetén lehetséges:
a) szabályozási vonal;
b) belterület határa;
c) területfelhasználási egység határa, besorolása;
d) építési övezet, övezet határa és paraméterei;
e) telek be nem építhető része (lásd: fogalommagyarázat);
f) meglévő, megtartandó fasor;
g) helyi védelem alatt álló területek és értékek;
h) védőtávolságok;
/2/ Az /1/ bekezdésben nem említett szabályozási elemek javaslati jellegűek, a további tervezési és építési engedélyezési eljárás során irányadóként veendők figyelembe.
Telekalakítás engedélyezési eljárás
3. § /1/3
/2/ Telekalakításra engedély kiadható, ha:
a) a telekalakítás/telekosztás a Szabályozási terven jelölésre került és a kialakítandó telekszám Szabályozási terven jelölteknek megfelel,
b) a Szabályozási terven nem került kijelölésre, de az övezet paraméterei alapján a telekalakítás végrehajtható.
/3/ Építési telek alakításra engedély csak abban az esetben adható ki, ha az eljárás eredményeként nem jön létre:
a) nyúlványos (nyeles) telek (lásd: fogalommagyarázat),
b) olyan telek, amely közútról, vagy jelen jogszabály jóváhagyását megelőzően kialakított magánútról gépjárművel nem közelíthető meg,
s a létrejövő telek egyszerű kontúrú, alakja az övezetnek megfelelő beépíthetőséget nem korlátozza.
/4/ A település területén közműterület céljára telek az övezet előírásaitól eltérő nagyságban is kialakítható.
/5/ Belterületi zárványtelkek közterületi kapcsolatának biztosítására nyeles telek, magánút kialakítható, amennyiben a zárványtelek és a közterületi kapcsolattal rendelkező telek tulajdonosa nem azonos.
Építési és használatbavételi engedélyezési eljárás
4. § /1/ A település beépített részén oldalhatáron álló beépítés esetén 12 m szélességű lakótelek is beépíthető.
/2/ Belterületen, amennyiben egy meglévő telek nagysága nem elégíti ki az építési övezet teleknagyság méretére vonatkozó előírásokat, de nagyobb mint 550 m 2 , és a /3/ bekezdésében foglalt minimális szélességi méreteket eléri, úgy beépíthető.
/3/ Ha egy építési telek területe és szélességi mérete a /3/,/4/ bekezdésben foglalt minimális méreteket nem elégíti ki, úgy:
a) a meglévő épület a szomszédos épülettől való távolságtól függetlenül, felújítható, tetőtere beépíthető, és ha az övezet egyéb előírásait kielégíti, úgy alapterülete bővíthető;
b) új épület nem építhető.
/4/ Amennyiben két épület közötti távolság nem éri el az OTÉK [4] [5] alapján számított telepítési távolságot, a meglévő épület felújítható, az építési helyen belül bővíthető, tetőtere beépíthető a tűzvédelmi előírások figyelembe vételével.
/5/ Ha egy meglévő épület beépítési módja eltér az övezeti előírásoktól, a meglévő épület – ha az övezet egyéb előírásait kielégíti felújítható, tetőtere beépíthető, az építési helyen (lásd: fogalommagyarázat) belül bővíthető, de új épület csak az övezet előírásai szerinti építési helyre építhető.
/6/4
/7/ A beépítésre szánt területen— a csatornahálózat kiépítést követően — új épület építése csak teljesen közművesített építési telken lehetséges.
/8/ A csatornahálózat kiépítéséig zárt engedélyezett szennyvíztároló vagy alternatív szennyvíztisztítási technológia (lásd: fogalommagyarázat) alkalmazása esetén is építhető épület.
/9/ A csatornahálózat kiépítését követően a teljes közművesítettség kötelezettsége azokat az építési telkeket nem érinti, ahol olyan alternatív szennyvíztisztító technológiát (lásd: fogalom-magyarázat) alkalmaznak, amely a hatályos környezetvédelmi előírásoknak megfelel.
Építmények elhelyezése
5. § /1/5
/2/ 5,0 m-es vagy annál nagyobb előkertben és 6,0 m-es vagy annál nagyobb oldalkertben:
a) kerti építmény (lásd: fogalommagyarázat);
b) a terepszintnél 0,5 m-nél nem magasabbra kiemelkedő, lefedés nélküli terasz;
c) közműbecsatlakozás építménye;
d) terepszint alatti háztartási tüzelőanyag tároló;
e) zárt szennyvíztároló;
f) kerítéssel egybeépített, vagy azzal összekapcsolt hulladéktartály tároló helyezhető el.
/3/ Az 5 m-nél kisebb előkertben csak:
a) közműbecsatlakozás építménye;
b) kerítéssel egybeépített, vagy azzal összekapcsolt hulladéktartály tároló helyezhető el.
Beépítési mód, építési hely [8]
6. § /1/ A település területén az egyes építési övezetekben a telkek beépítési módja az alábbi:
a) O oldalhatáron álló,
b) SZ szabadon álló,
/2/ Oldalhatáron álló beépítés esetén az építési hely egyik határvonala:
a) az északi telekhatár;
b) észak-nyugati, vagy a nyugati telekhatár;
c) a már túlnyomó részben beépített telektömbben (lásd: fogalommagyarázat) kialakult telekhatár;
/3/ Saroktelek esetében, a telek beépítési módjának figyelembevételével, az építési helyet az utcakép egységessége és a településkép megőrzése érdekében úgy kell megválasztani, hogy a csatlakozó utcák építési vonalához igazodjon.
/4/ Az előkert, mely egyben építési vonal is:
d) túlnyomórészt beépített telektömb esetén a tömb érintett utcaszakaszán kialakult állapothoz igazodó kell legyen;
e) fekvő telek esetében 2 m;
f) új beépítés esetén:
• lakóterület és kereskedelmi szolgáltató gazdasági terület esetében: legalább 5 m ;
• ipari gazdasági terület esetében: legalább 10 m ;
• egyéb esetben: legalább 5 m .
/5/ Amennyiben egy foghíjtelket utcavonalas beépítésű épületek vesznek körül, az új épület előkertje 0 és 2,0 m között szabadon megválasztható.
/6/ Fekvő telek (lásd: fogalommagyarázat) esetében az építési hely meghatározásánál a hátsókert 0 méterrel vehető figyelembe.
II. Fejezet
KÜLÖNLEGES RENDELKEZÉSEK A TELEPÜLÉSKÉP ALAKÍTÁSÁRA, AZ ÉPÍTETT ÉS A TERMÉSZETI KÖRNYEZET VÉDELMÉRE
Országos védelem
7. §6 Helyi védelem
8. §7 Általános építészeti előírások
9. §8 Régészeti területek
10. §9 Reklám, hirdetőtábla
11. §10 Táj- és természetvédelem
12. §11 Védelem alatt álló természeti területek és értékek
13. §12 Környezetvédelem
14. § /1/ Az település igazgatási területén az egyes területek használata úgy engedélyezhető, illetve úgy folytatható, ha a használat:
a) a megengedett határértéken belüli mértékű környezetterhelést és igénybevételt okoz,
b) a környezetszennyezés megelőzését eredményezi,
c) kizárja a környezetkárosítást,
d) következtében a meglévő környezeti ártalom és szennyezés mértéke megszűnik, vagy legalább csökken.
/2/ Új építmény létesítése esetén a környezetvédelmi határértékeknek – amennyiben a terület védőtávolsága nem került meghatározásra - a telek határán teljesülniük kell;
/3/ Bezeréd a 13nitrátszennyezéssel szemben érzékeny települések közé tartozik. Ebből következően a település teljes területén be kell tartani a „helyes mezőgazdasági gyakorlatra” (lásd: fogalommagyarázat) vonatkozó előírásokat.
/4/ Nagy- és közepes haszonállattartó épületet és trágyatárolót lakó és üdülő funkciójú épülettől 15 m-nél, kishaszonállat esetében 5 m-nél távolabb kell elhelyezni.
/5/ Haszonállattartó építmények élelmiszertároló, -feldolgozó és -forgalmazó létesítményektől, továbbá iskola, óvoda, bölcsőde, egészségügyi intézmények és gyógyszertár telekhatárától számított 50 méteren belül nem építhetők.
Felszíni és felszín alatti vizek védelme
15. § /1/ Bezeréd területén - miután a felszíni víz állapota szerint érzékeny14, a felszín alatti vízminőség-védelem szempontjából kiemelten érzékeny besorolású terület – kizárólag olyan tevékenységek folytathatók, amelyeket a vonatkozó rendelet15 lehetővé tesz.
/2/ A beépítésre szánt területen új létesítmények abban az esetben létesíthetők, ha a keletkező szennyvizek törvényben előírt módon történő kezelése megoldott és biztosított.
/3/ A felszíni és felszín alatti vizek bármilyen jellegű szennyezése tilos.
/4/ A felszíni vizek öntisztulásának elősegítése miatt a parti sáv természetközeli ökoszisztémáinak (nádasok, gyepek, ligetes fás társulások) védelmét, illetve létrehozását a vízfolyások két oldalán 50-50 méteres sávban biztosítani kell.
/5/ 16Külterületen állattartó épület, mezőgazdasági telephely a felszíni vizek partélétől számított 100 méteren belül nem létesíthető.
/6/ A felszíni, felszín alatti vizek és a talaj védelme érdekében veszélyes hulladékot, növényvédőszert, műtrágyát, útsózási anyagot kizárólag szivárgásmentes vízzáró szigetelésű fedett építményben, zárt tárolóedényben lehet elhelyezni.
/7/ A kisvízfolyások (patakok), árkok rendszeres karbantartásáról, medrük tisztításáról a tulajdonosnak folyamatosan gondoskodni kell.
A levegő védelme
16. § /1/ Bezeréd levegőtisztaság-védelmi szempontból ökológiailag sérülékeny területként kezelendő.
/2/ A település területén a levegő védelmével kapcsolatos jogszabály17 szerint telken kívüli védelmi övezetet igénylő tevékenység nem engedélyezhető.
/3/ Bezeréd területén csak olyan létesítmény, technológia helyezhető el, amely a levegőtisztaság-védelmi jogszabályok előírásait kielégíti.
A termőföld védelme
17. § /1/ Épületek, létesítmények elhelyezésekor talajmozgatással járó tevékenység végzése során a termőföld védelméről, összegyűjtéséről és megfelelő újrahasznosításáról kötelező gondoskodni.
/2/ Az eróziónak kitett területeken a talajlemosódást a földhasznosítás és művelés talajt megtartó megválasztásával, talajvédő agrotechnikai eljárások alkalmazásával és meliorációs talajvédelmi beavatkozásokkal kell megakadályozni.
/3/ A település területén tilos a tisztítatlan szennyvizeket közvetlenül a talajba juttatni.
Hulladékártalmatlanítás és elhelyezés
18. § /1/ Bezeréd közigazgatási területére hulladék más településről – az újrahasznosítást kivéve – nem szállítható.
/2/ A településen veszélyes hulladék keletkezését eredményező tevékenység csak úgy folytatható, ha az üzemeltető köteles gondoskodni a veszélyes hulladék környezetszennyezést kizáró elhelyezéséről és ártalmatlanításáról.
/3/ Veszélyes hulladékok ártalmatlanítását végző telephely, hígtrágyás technológiájú állattartó telep a település igazgatási területén nem létesíthető.
/4/ Dögkonténer ipari gazdasági területen helyezhető el.
/5/ Hulladékudvar kereskedelmi szolgáltató gazdasági terület, valamint ipari gazdasági terület építési övezetek területén, szelektív hulladékgyűjtő településközpont vegyes terület övezetben, illetve közterületen helyezhető el.
/6/ A meglévő zárt gyűjtőket a szennyvízcsatorna hálózatra történő csatlakoztatása után fel kell számolni.
A zaj elleni védelem
19. § /1/ Zajt, illetve rezgést előidéző meglévő, vagy új üzemi létesítményt, berendezést, technológiát, telephelyet és egyéb helyhez kötött külső zajforrást csak olyan módon szabad elhelyezni és üzemeltetni, hogy a keletkező zaj a területre, illetve rezgés a létesítményre megengedett zaj- és rezgésterhelési határértékeket ne haladja meg.
Geológiai előírások
20. § /1/18
/2/ Új területek beépítésének feltétele, hogy a beépítésre tervezett és közterületeken a felszíni vizek akadálytalan eróziómentes elvezetése biztosított legyen.
/3/ A mélyfekvésű, magas talajvízállású területeken (vízfolyások mederközeli területe) építmények létrehozása előtt talajmechanikai vizsgálatokkal kell tisztázni az igénybevett kőzettér állapotát, az építés feltételeit.
/4/ Terepszint alatti építmények (pincék) közterületet, idegen telket, meglévő építményeket hatásterületükkel nem veszélyeztethetik.
/5/ A 2 méternél magasabb nyitott kőzetfallal (nyitott kőzetfal-partfallal, mélyutakkal, tereplépcsőkkel) érintett területeken az építési hely kijelölését, valamint az építmények kialakításának egyedi feltételeit geotechnikai, mérnökgeológiai vizsgálatokra kell alapozni.
Tűzvédelem
21. §
/1/ A törvényi rendelkezés szerint a gazdálkodó tevékenységet folytató magánszemélyek, jogi személyek, jogi személyiséggel nem rendelkező szervezeteinek az oltóvíz biztosításáról gondoskodni kell. A gazdálkodó tevékenységet nem folytató magánszemélyek részére az oltóvíznyerési lehetőségek biztosítása az önkormányzat feladata. Az oltóvizet biztosítani kell [22] .
/2/ A településen a mértékadó tűzszakasz nem lehet nagyobb, mint a területen létesítendő tűzoltó vízforrásokból biztosítható oltóvíz-intenzitással ellátható terület.
/3/ A tűzoltóság vonulása és működése céljára – ha arról jogszabály illetve nemzeti szabvány másként nem rendelkezik – az építményekhez olyan utat, illetve területet kell biztosítani, amely alkalmas a tűzoltó gépjárművek nem rendszeres közlekedésére és működtetésére.
/4/19
Védőterületek, védőtávolságok
22. §
/1/ A település igazgatási területén találhatók olyan létesítmények, amelyek a környezetükre káros hatást gyakorolnak. Ahhoz, hogy a környezetre gyakorolt káros hatások az országos előírásokban megengedett határértékeket ne haladják meg, a létesítményekhez védőterületek, védőtávolságok kijelölése szükséges.
/2/ Bezeréd területén a Szabályozási terv az alábbi védőtávolsággal rendelkező, illetve védőterületet igénylő létesítményeket jelöl:
a) közlekedési területek,
b) közművek, közműlétesítmények,
c) szennyvíztisztító,
d) ipari gazdasági létesítmények,
/3/ A káros hatású tevékenység hatása nem közelítheti meg a már kialakult más rendeltetésű övezeteket a védőtávolságnál jobban.
/4/ A szennyvíztisztító körül kijelölt 300 méteres védőtávolságon belül lakóépület nem helyezhető el.
III. Fejezet
TERÜLETFELHASZNÁLÁS
Beépítésre szánt terület
23. § /1/ Bezeréd területén a beépítésre szánt területek az építési használatuk általános jellege, valamint sajátos építési használatuk szerint a következő területfelhasználási egységekbe sorolandók:
a) Falusias lakóterület (Lf)
b) Településközpont vegyes terület (Vt)
c) Kereskedelmi, szolgáltató gazdasági terület (Gksz)
d) Ipari gazdasági terület – agráripari terület (Gip-a)
e) Különleges területek
• sportterület (K-sp)
• temető (K-t)
• kastély (K-Kast)
- szennyvíztisztító terület (K-szt)
Falusias lakóterület
24. § /1/ Falusias lakóterület a Szabályozási terven Lf jellel szabályozott területfelhasználási egység, mely laza beépítésű, összefüggő nagy kertes, több önálló rendeltetési egységet magába foglaló, 4,0 m-es épületmagasságot meg nem haladó lakóépületek elhelyezésére szolgál, melyen gazdasági épületek is elhelyezhetők.
/2/ Falusias lakóterületen az OTÉK20-ban felsoroltak közül önálló épületként elhelyezhető:
a) legfeljebb kétlakásos lakóépület;
b) kereskedelmi, szolgáltató, vendéglátó épület;
c) szálláshely szolgáltató épület;
d) helyi igazgatási, egyházi, oktatási, egészségügyi, szociális épület;
e) kézműipari építmény;
/3/ Falusias lakóterületen önálló főépületként kivételesen elhelyezhető21:
a) mező- és erdőgazdasági (üzemi) építmény;
b) termelő kertészeti építmény;
c) sportépítmény.
/4/ Falusias lakóterületen kivételesen sem helyezhető el üzemanyagtöltő állomás.
/5/ A falusias lakóterület építési övezeteit, valamint az azokban betartandó telekalakítási és beépítési előírásokat a következő táblázat szerint kell meghatározni:
	AZ ÉPÍTÉSI TELEK

	Építési övezeti jele
	Beépítés módja
	Kialakítható legkisebb területe
(m²)
	Kialakítható legkisebb telekszélessége (m)
	Legnagyobb megengedhető beépítettsége (%)
	Építmények legnagyobb építménymagassága (m)
	Minimális zöldfelületi aránya (%)
	Megengedett legnagyobb szintterületi mutató

	Lf1
	O
	1 200
	14
	30
	4,0
	60%
	0,5


O - oldalhatáron álló beépítés
/6/ Az építési övezet építési telkei legalább részleges közművesítettség esetén építhetők be, az 4. § /7-9/ bekezdések figyelembevételével.
/7/ Az építési övezet telkein a fő rendeltetés szerinti funkció kizárólag egy épületben nyerhet elhelyezést.
/8/ Az építési övezetben elhelyezhető épületen kívül, azt kiszolgáló vagy kiegészítő funkciójú önálló épületként:
a) járműtároló;
b) háztartással kapcsolatos tárolóépület;
c) barkács műhely;
d) műterem;
e) a környezetet nem zavaró kézműipari tevékenység műhelye;
f) a telken folyó mezőgazdasági tevékenység gazdasági épületei;
g) kereskedelmi-, szolgáltató épület
helyezhető el.
/9/ Új gépjárműtároló telken belüli elhelyezése
a) új épület esetén a fő rendeltetés szerinti épülettel egy tömegben;
b) önálló épületben, kizárólag meglévő főépület esetén;
történhet.
/10/ Falusias lakóterületen a melléképítmények közül a következők helyezhetők el:
a) közmű-becsatlakozási műtárgy;
b) hulladéktartály-tároló (legfeljebb 2,0 m-es belmagassággal, legfeljebb 1 m 2 );
c) legfeljebb 0,40 m-es mélységgel, legfeljebb 2m2 felületű kirakatszekrény;
d) kerti építmény (lásd: fogalommagyarázat);
e) kerti víz- és fürdőmedence, -napkollektor, épített tűzrakóhely;
f) kerti lugas, továbbá lábonálló kerti tető legfeljebb 20 m 2 vízszintes vetülettel;
g) háztartási célú kemence, húsfüstölő, jégverem, zöldségverem;
h) kerti szabadlépcső (tereplépcső) és lejtő;
i) szabadon álló és legfeljebb 6,0 m magas szélkerék, antenna oszlop, zászlótartó oszlop.
/11/ Az építési övezet területén állattartást szolgáló épületek a meglévő 400m2 –nél kisebb telkeken nem létesíthetők.
/12/22
/13/ A Szabályozási terven a telek be nem építhető részeként jelölt területen fóliás technológiájú kertészeti építményeken kívül más épület, építmény nem helyezhető el.
/14/ A Szabályozási terven jelöltek szerint az építési telek be nem építhető részét figyelembe kell venni. Kizárólag a telkek utcafronttól számított 60 m mély telekrésze építhető be. A beépítési %, és minimális zöldfelület megállapításakor a telek be nem építhető részét figyelmen kívül kell hagyni.
/15/ Falusias lakóterület telekhatáron lévő épületének közparkra nyíló homlokzatán nyílászárók nyithatók.
Településközpont vegyes terület
25. § /1/ A településközpont vegyes terület a Szabályozási terven Vt jellel szabályozott területfelhasználási egység, mely több önálló rendeltetési egységet magába foglaló, lakó- és olyan helyi települési szintű igazgatási, kereskedelmi, szolgáltató, vendéglátó, szálláshely szolgáltató, egyházi, oktatási, egészségügyi, szociális épületek, valamint sportlétesítmények elhelyezésére szolgál, amelyek alapvetően nincsenek zavaró hatással a lakófunkcióra.
/2/ Településközpont vegyes területen az OTÉK23-ban felsoroltak közül önálló épületként elhelyezhető:
a) legfeljebb kétlakásos lakóépület;
b) igazgatási épület;
c) kereskedelmi, szolgáltató, vendéglátó, szálláshely szolgáltató épület;
d) egyéb közösségi szórakoztató, kulturális épület;
e) egyházi, oktatási, egészségügyi, szociális épület;
f) sportépítmény.
/3/ Településközpont vegyes területen kivételesen sem helyezhető el:
a) üzemanyagtöltő állomás;
b) önálló épületként egyéb gazdasági építmény;
c) önálló főépületként termelő kertészeti építmény.
/4/ A településközpont vegyes építési övezeteit, valamint az azokban betartandó telekalakítási és beépítési előírásokat a következő táblázat szerint kell meghatározni:
	AZ ÉPÍTÉSI TELEK

	Építési övezeti jele
	Beépítés módja
	Kialakítható legkisebb területe
(m²)
	Kialakítható legkisebb telekszélessége (m)
	Legnagyobb megengedhető beépítettsége (%)
	Építmények legnagyobb építménymagassága (m)
	Minimális zöldfelületi aránya (%)
	Megengedett legnagyobb szintterületi mutató

	Vt
	SZ
	2 000
	18
	35
	6,0*
	50 %
	0,6


SZ - szabadonálló beépítés
* - lásd /9/ bekezdés
/5/ Az építési övezet építési telkei legalább részleges közművesítettség esetén építhetők be, az 4. § /7-9/ bekezdések figyelembevételével.
/6/ Az építési övezet területén több fő funkciójú épület is építhető.
/7/ Új gépjárműtároló telken belüli elhelyezése új épület esetén a fő rendeltetés szerinti épülettel egy tömegben történhet.
/8/ Településközpont vegyes területen a melléképítmények közül a következők helyezhetők el:
a) közmű-becsatlakozási műtárgy;
b) hulladéktartály-tároló (legfeljebb 2,0 m-es belmagassággal, legfeljebb 1 m 2 );
c) legfeljebb 0,40 m-es mélységgel, legfeljebb 2m2 felületű kirakatszekrény;
d) kerti építmény (lásd: fogalommagyarázat);
e) kerti víz- és fürdőmedence, -napkollektor, épített tűzrakóhely;
f) kerti lugas, továbbá lábonálló kerti tető legfeljebb 20 m 2 vízszintes vetülettel;
g) kerti szabadlépcső (tereplépcső) és lejtő.
/9/ Az építési övezet területén templom építése esetén az építési övezetben megengedett legnagyobb építménymagasság 3-m-rel túlléphető.
/10/ Az építési övezetben elhelyezhető kereskedelmi célú épület bruttó szintterülete az övezeti előírások betartása esetén sem haladhatja meg a 1 000 m2-t.
/11/ A Szabályozási terven jelöltek szerint az építési telek be nem építhető részét figyelembe kell venni. Kizárólag a telek be nem építhető részeként nem jelölt terület építhető be. A beépítési %, és minimális zöldfelület megállapításakor a telek be nem építhető részét figyelmen kívül kell hagyni.
Kereskedelmi, szolgáltató gazdasági terület
26. § /1/ Kereskedelmi, szolgáltató gazdasági terület, a Szabályozási terven Gksz jellel szabályozott területfelhasználási egység, mely elsősorban nem zavaró hatású gazdasági tevékenységi célú épületek lehelyezésére szolgál.
/2/ Kereskedelmi, szolgáltató gazdasági területen az OTÉK24-ban felsoroltak közül önálló épületként elhelyezhető:
a) mindenfajta, nem jelentős zavaró hatású (lásd: fogalommagyarázat) gazdasági tevékenységi célú épület;
b) a gazdasági tevékenységi célú épületen belül a tulajdonos, a használó és a személyzet számára szolgáló legfeljebb kétlakásos lakóépület;
c) igazgatási, egyéb irodaépület;
d) parkolóház, üzemanyagtöltő;
/3/ Kereskedelmi, szolgáltató gazdasági területen kivételesen sem helyezhető el sportépítmény.
/4/ A kereskedelmi szolgáltató gazdasági terület építési övezeteit, valamint az azokban betartandó telekalakítási és beépítési előírásokat a következő táblázat szerint kell meghatározni:
	AZ ÉPÍTÉSI TELEK

	Építési övezeti jele
	Beépítés módja
	Kialakítható legkisebb területe
(m²)
	Kialakítható legkisebb telekszélessége (m)
	Legnagyobb megengedhető beépítettsége (%)
	Építmények legnagyobb építménymagassága (m)
	Minimális zöldfelületi aránya (%)
	Megengedett legnagyobb szintterületi mutató

	Gksz
	SZ
	4 000
	60
	35
	6,0*
	40
	0,6


SZ - szabadonálló beépítés
* - lásd /7/ bekezdés
/5/ Az építési övezet építési telkei legalább részleges közművesítettség esetén építhetők be, az 4. § /7-9/ bekezdések figyelembevételével.
/6/ Az építési övezet területén több fő funkciójú épület is építhető.
/7/ Gazdasági épület esetében ha az alkalmazott technológia nagyobb építménymagasságot követel meg, az építési övezetben előírt legnagyobb megengedhető építménymagasság 3 méterrel túlléphető.
/8/ Kereskedelmi szolgáltató gazdasági területen épület csak a telekhatártól 5 m-re helyezhető el.
/9/ Az övezetben a minimális zöldfelületi mértéken belül, a telekhatárok mentén min. 5 m-es sávban többszintű növényzet (gyep-, fa- és cserjeszint) telepítése kötelező.
Ipari gazdasági terület - agráripari terület
27. § /1/ Az ipari gazdasági terület agráripari terület, a Szabályozási terven Gip-a jellel szabályozott területfelhasználási egység, mely elsősorban a nagyüzemi állattartást szolgáló állattartó majorok, valamint egyéb jelentős környezeti hatással járó mezőgazdasági üzemi létesítmények elhelyezésére szolgál, amelyek más beépítésre szánt területen nem helyezhetőek el
/2/ Ipari gazdasági terület agráripari területen az OTÉK25 alapján önálló épületként elhelyezhető:
a) nagyüzemi állattartó épület és kiszolgáló épületei;
b) a tulajdonos, a használó és a személyzet számára szolgáló szociális épület;
c) egyéb mezőgazdasági üzemi létesítmények;
d) egyéb ipari épület;
e) igazgatási és egyéb irodaépület.
/3/ Az ipari gazdasági terület agráripari terület építési övezeteit, valamint az azokban betartandó telekalakítási és beépítési előírásokat a következő táblázat szerint kell meghatározni:
	AZ ÉPÍTÉSI TELEK

	Építési övezeti jele
	Beépítés módja
	Kialakítható legkisebb területe
(ha)
	Kialakítható legkisebb telekszélessége (m)
	Legnagyobb megengedhető beépítettsége (%)
	Építmények legnagyobb építménymagassága (m)
	Minimális zöldfelületi aránya (%)
	Megengedett legnagyobb szintterületi mutató

	Gip-a
	SZ
	1
	100
	30
	7,5*
	40
	0,6


SZ - szabadonálló beépítés
* - lásd /6/ bekezdés
/4/ Az építési övezet építési telkei legalább részleges közművesítettség esetén építhetők be, az 4. § /7-9/ bekezdések figyelembevételével.
/5/ Az építési övezet területén több fő funkciójú épület is építhető.
/6/ Ha az alkalmazott technológia nagyobb építménymagasságot követel meg az övezetben előírt legnagyobb megengedhető építménymagasság 3 méterrel túlléphető.
/7/26
/8/ Ipari gazdasági terület agráripari területen épület csak a telekhatártól 10 m-re helyezhető el.
/9/ Az építési övezetben a teljes telekméret minden 200 m2-e után 1 db lombhullató fa ültetendő, min. 16/18-as törzskörmérettel. A fákat a használatbavételi engedély kiadását követő max. ½ éven belül el kell ültetni.
/10/ Az övezetben a minimális zöldfelületi mértéken belül, a telekhatárok mentén min. 10 m-es sávban többszintű növényzet (gyep-, fa- és cserjeszint) telepítése kötelező.
Különleges területek
28. § /1/ Különleges területek a használatuk és rajtuk elhelyezhető építmények különlegessége, a környezetre gyakorolt káros hatásuk, illetve a környezettel szembeni védelmi igényük (zöldfelületi jellegük) miatt a következők:
a) sportterület (K-sp)
b) temető (K-t)
c) kastély (K-Kast)
d) szennyvíztisztító terület (K-szt)
/2/ A különleges területen önálló gépkocsitároló épület elhelyezése nem megengedett.
Sportterület
29. § /1/ Különleges terület sportterület a Szabályozási terven K-sp jellel szabályozott területfelhasználási egység, mely elsősorban sportlétesítmények elhelyezésére szolgál.
/2/ Különleges terület sportterületen kizárólag:
a) sportépítmények;
b) szabadtéri sportépítmények;
c) sportépítmények kiszolgáló létesítményei;
d) a területet használók ellátását szolgáló kereskedelmi, vendéglátó, szolgáltató létesítmények a terület 10 %-án.
helyezhetők el.
/3/ Különleges terület sportterületen lakóépület kivételesen sem helyezhető el.
/4/ A különleges terület sportterület építési övezeteit, valamint az azokban betartandó telekalakítási és beépítési előírásokat a következő táblázat szerint kell meghatározni:
	AZ ÉPÍTÉSI TELEK

	Építési övezeti jele
	Beépítés módja
	Kialakítható legkisebb területe
(m²)
	Kialakítható legkisebb telekszélessége (m)
	Legnagyobb megengedhető beépítettsége (%)
	Építmények legnagyobb építménymagassága (m)
	Minimális zöldfelületi aránya (%)
	Megengedett legnagyobb szintterületi mutató

	K-sp
	SZ
	K
	K
	10
	6,0*
	70
	0,15


SZ - szabadonálló beépítés
* - lásd /9/ bekezdés
K - kialakult állapot (lásd: fogalommagyarázat)
/5/ Az építési övezet építési telkei legalább részleges közművesítettség esetén építhetők be, az 4. § /7-9/ bekezdések figyelembevételével.
/6/ Az építési övezet építési telkein több fő funkciójú épület építhető.
/7/ Új sportterület létesítése esetén a tervezett funkciónak megfelelően a parkolást és a megfelelő szociális kiszolgáló épületeket biztosítani kell.
/8/27
/9/ Sportcsarnok építése esetén az építési övezetben megengedett legnagyobb építménymagasság 6 méterrel túlléphető.
Temető területe
30. § /1/ Különleges terület temető terület a Szabályozási terven K-t jellel szabályozott területfelhasználási egység, mely elsősorban a temetkezés kegyeleti épületei, s azt kiszolgáló és kiegészítő épületek elhelyezésére szolgál.
/2/ A különleges terület temető terület építési övezeteit, valamint az azokban betartandó telekalakítási és beépítési előírásokat a következő táblázat szerint kell meghatározni:
	AZ ÉPÍTÉSI TELEK

	Építési övezeti jele
	Beépítés módja
	Kialakítható legkisebb területe
(m²)
	Kialakítható legkisebb telekszélessége (m)
	Legnagyobb megengedhető beépítettsége (%)
	Építmények legnagyobb építménymagassága (m)
	Minimális zöldfelületi aránya (%)
	Megengedett legnagyobb szintterületi mutató

	K-t
	SZ
	K
	K
	15
	4,5*
	70
	0,15


SZ - szabadonálló beépítés
* - lásd /6/ bekezdés
K - kialakult állapot (lásd: fogalommagyarázat)
/3/ Az építési övezet építési telkei legalább részleges közművesítettség esetén építhetők be, az 4. § /7-9/ bekezdések figyelembevételével.
/4/ Az építési övezet építési telkein több fő funkciójú épület építhető.
/5/ A temető telkén belül a telekhatár mentén legalább 5 m széles háromszintű növénytakarás biztosítandó, területe nem szolgálhat új temetkezési helyként.
/6/ Harangtorony, illetve harangláb építése esetén az építési övezetben megengedett legnagyobb építménymagasság 6 m-rel túlléphető.
Különleges terület - Kastély terület
31. § /1/ Különleges terület kastély terület a Szabályozási terven K-Kast jellel szabályozott területfelhasználási egység, amely a meglévő kastély védelmét szem előtt tartva turisztikai célú létesítmények elhelyezésére szolgál.
/2/ Az építési övezet területén kizárólag:
a) szálláshelyet adó épületek,
b) területet használók ellátását szolgáló kereskedelmi, vendéglátó, szolgáltató létesítmények,
c) turizmust kiszolgáló oktató, bemutató létesítmények (tároló, bemutató, tárgyaló, tanácskozó épületek),
d) szabadtéri sportépítmények,
e) kisüzemi jellegű, turisztikai célú állattartás gazdasági építményei;
f) területet üzemeltetők (tulajdonos, dolgozók) számára lakások
helyezhetők el.
/3/ A különleges terület kastély terület építési övezeteit, valamint az azokban betartandó telekalakítási és beépítési előírásokat a következő táblázat szerint kell meghatározni:
	AZ ÉPÍTÉSI TELEK

	Építési övezeti jele
	Beépítés módja
	Kialakítható legkisebb területe
(m²)
	Kialakítható legkisebb telekszélessége (m)
	Legnagyobb megengedhető beépítettsége (%)
	Építmények legnagyobb építménymagassága (m)
	Minimális zöldfelületi aránya (%)
	Megengedett legnagyobb szintterületi mutató

	K-Kast
	SZ
	10 000
	100
	10
	6,0
	70
	0,25


SZ szabadon álló
/4/ A területen a helyi védelem alatt álló épület felújítása az eredeti anyaghasználat és formavilág figyelembe vételével történhet.
/5/ A területen új épület telepítését úgy kell megoldani, hogy a meglévő épület elhelyezését, megközelítését, látványát ne zavarja, valamint a területen még fellelhető értékes növényállomány károsításával ne járjon.
/6/ A Szabályozási terven telek be nem építhető része – kert jellel jelölt területen épület nem építhető, a meglévő értékes növényzet megtartandó.
/7/ Az építési övezet építési telkei legalább részleges közművesítettség esetén építhetők be.
Szennyvíztisztítómű területe
32. § /1/ Különleges terület szennyvíztisztítómű terület a Szabályozási terven K-szt jellel szabályozott területfelhasználási egység, mely kizárólag a szennyvízelhelyezés és tisztítás törvényben előírt módon történő elvégzéséhez szükséges műtárgyak elhelyezésére szolgál.
/2/ A különleges terület szennyvíztisztítómű terület építési övezeteit, valamint az azokban betartandó telekalakítási és beépítési előírásokat a következő táblázat szerint kell meghatározni:
	AZ ÉPÍTÉSI TELEK

	Építési övezeti jele
	Beépítés módja
	Kialakítható legkisebb területe
(m²)
	Kialakítható legkisebb telekszélessége (m)
	Legnagyobb megengedhető beépítettsége (%)
	Építmények legnagyobb építménymagassága (m)
	Minimális zöldfelületi aránya (%)
	Megengedett legnagyobb szintterületi mutató

	K-szt
	sZ
	1 000
	40
	20
	4,5
	70
	0,15


SZ - szabadonálló beépítés
/3/ Az övezet területén minimális zöldfelületi mértéken belül, a telekhatárok mentén min. 10 m-es sávban többszintű növényzet (fa- és cserjesor) telepítése kötelező.
Beépítésre nem szánt területek
33. §
/1/ A település területén a beépítésre nem szánt területek az építési használatuk általános jellege valamint sajátos építési használatuk szerint a következő területfelhasználási egységek közé sorolandók:
a) Zöldterület
Közpark (Zkp) Közkert (Zkk)
b) Erdőterületek:
Védelmi (védett és védőerdő) (Ev)
Gazdasági (Eg)
c) Mezőgazdasági területek:
Általános mezőgazdasági terület (Má) Kertes mezőgazdasági terület (Mk)
d) Vízgazdálkodási terület:
Vízfelszín: (V)
e) Közlekedési terület:
Közúti (KÖu)
Zöldterület
34. § /1/ Zöldterület (közpark, közkert – (lásd: fogalommagyarázat) a Szabályozási terven Zkp, Zkk jellel szabályozott területfelhasználási egység, mely növényzettel fedett, elsősorban pihenést, kikapcsolódást, játszást szolgáló közterület.
/2/ Zöldterületen az OTÉK [32] alapján elhelyezhető
a) a pihenést és testedzést szolgáló építmény (például: sétaút, pihenőhely, tornapálya, gyermekjátszótér),
b) vendéglátó épület,
c) a területfenntartásához szükséges épület, építmény és közművek.
/3/ A zöldterület legalább 75%-át növényzettel fedetten, több szintben (gyep, cserje, fa) kell kialakítani és fenntartani.
/4/ A Zkp1 jelű zöldterületeken az épületek szabadon álló módon, legfeljebb 2%-os beépítettséggel (lásd: fogalommagyarázat), legfeljebb 4,5 m-es építménymagassággal helyezhetők el, legalább részleges közművesítettség esetén.
/5/ A Zkp2 övezetben új épület nem helyezhető el. A meglévő műemléki védettség alatt álló templom épület védelme elsődleges feladat.
/6/ A Zkk jelű zöldterületen épület nem helyezhető el.
/7/ A Zkk jelű övezetben elhelyezhetők a szabadidő eltöltését szolgáló, épületnek nem minősülő pihenési, sportolási, játszótéri létesítmények és köztárgyak.
/8/ A Zkp jelű övezetbe tartozó közparkok létesítése, rekonstrukciója csak szaktervező által készített kertépítészeti terv alapján történhet.
/9/28
/10/ A zöldterületek rendeltetésszerű, akadálymentes használatát biztosítani kell.
/11/ A település területén található közparkok területe nem csökkenthető, fel nem osztható.
/12/ A zöldterületen csak a táj jellegéhez és ökológiai adottságaihoz alkalmazkodó – nem mérgező, allergiát és betegséget nem okozó – növények telepíthetők.
/13/ Zöldterületen fák kivágása, csonkolása csak szakember által végezhető akkor, ha azt
a) a fák egészségi állapota,
b) balesetveszély elhárítás,
c) vagy közegészségügyi szempontok szükségessé teszik.
/14/ A Szabályozási terven zöldterületként nem szabályozott közterületi zöldfelületek területén is a közparkokra vonatkozó előírásokat kell alkalmazni, azzal az eltéréssel, hogy területükön épület nem létesíthető.
/15/ Zöldterületen az egyes telkek zöldfelülettel borított részének legalább 1/3-át háromszintű (gyep- cserje és lombkoronaszint együttesen), növényzet alkalmazásával kell kialakítani, kizárólag egyszintű növényzet a zöldfelülettel fedett terület legfeljebb felét boríthatja.
Erdőterület
35. § /1/ Bezeréd szabályozási tervén erdőterület az E jellel szabályozott erdő művelési ágú, illetve a terv szerint erdősítésre javasolt – jelenleg mezőgazdasági hasznosítású – ingatlanok területe.
/2/ Bezeréd közigazgatási területén lévő erdőterületek elsődleges rendeltetésük szerint
a) védelmi (Ev),
b) gazdasági (Eg)
/3/ Az erdő művelési ág létrejöttéig a területeken az erdőtelepítés lehetőségét megőrző területhasználat folytatható.
/4/ Az erdőterületen kerítés csak erdőgazdálkodási, vadvédelmi vagy természetvédelmi céllal létesíthető.
/5/ A természeti területen, tájképvédelmi területen, illetve az ökológiai hálózat területén tarvágás csak kivételesen indokolt esetben – betegség, viharkár, szakszerű felújítás érdekében – a természetvédelmi hatóság egyetértésével végezhető.
/6/ Az erdőterületen csak olyan erdőgazdasági és egyéb más tevékenység folytatható, amely az erdő rendeltetését nem zavarja.
/7/ A meglévő épületek megtarthatók, felújíthatók.
/8/ Erdőterület övezetein beépítés legalább részleges közművesítettség megléte esetén lehetséges.
Erdőterület – védelmi erdők területe, mezővédő erdők
36. § /1/ A védelmi rendeltetésű erdőterületek a Szabályozási terven Ev jellel jelölt területek, melyek elsődlegesen a természeti környezet és különböző környezeti elemek, valamint a település és egyéb létesítmények védelmére szolgálnak.
/2/ Az Ev és Ev2 övezeti jelű védelmi rendeltetésű erdőterületen épület nem helyezhető el és mesterséges felületek sem létesíthetők.
/3/ Az OTÉK29-ban felsorolt építmények – távközlési és energetikai magas építmény, adótorony, antenna – kivételével akkor helyezhetők el, ha az erdő természeti értékeit és védelmi rendeltetését nem zavarják.
/4/ A védelmi rendeltetésű erdőterületeken új bánya nem nyitható. A folyamatos borítottság érdekében csak természetszerű, az erdő többcélú rendeltetését (természetvédelem, talajvédelem, tájképvédelem, turisztikai funkció) figyelembe vevő kíméletes erdőgazdálkodás és természetes módszerű erdőfelújítás végezhető.
/5/ Az övezetbe tartozó erdőterületeken zárt faállományú erdők telepítendők.
/6/ Az Ev2 övezeti jelű erdőterület történelmi kastélykert, ahol a meglévő idős fák védendők, és az idős fák védelmét, valamit a kastélykert jellegét megőrző erdőhasználat folytatható.
Erdőterület – gazdasági erdők területe
37. § /1/ A gazdasági rendeltetésű erdőterületek a szabályozási terven Eg jellel jelölt területek, amelyeken a gazdálkodás elsődleges célja a fatermelés, valamint egyéb erdei termékek (lásd: fogalommagyarázat) hasznosítása.
/2/ Az Eg övezeti jelű gazdasági erdőterületen az erdő rendeltetésének megfelelő erdő- és vadgazdálkodási célú épületek, építmények helyezhetők el. Az épület elhelyezés feltételei:
a) a beépíthető telek területe legalább 100.000 m 2 ( 10 ha ),
b) a beépítés módja: szabadon álló,
c) a beépítés mértéke legfeljebb 0,5%,
d) az építménymagasság legfeljebb 4,5 m,
e) a közművesítettség mértéke: legalább részleges.
/3/ A gazdasági erdőterületen szakszerű, természetkímélő erdőgazdálkodást kell folytatni.
/4/ Az övezetben tájképet zavaró építmények nem helyezhetők el, és a tájjeleget megváltoztató tájhasználat nem folytatható.
Mezőgazdasági terület
38. § /1/ A mezőgazdasági területen a növénytermesztés, az állattenyésztés, továbbá az ezekkel kapcsolatos termékfeldolgozás és tárolás építményei, valamint meghatározott esetekben lakó funkciót is kielégítő épületek helyezhetők el.
/2/ A mezőgazdasági területet a termelési adottságok és a termelési hagyományok, a gazdasági és településrendezési szempontok érvényesítése, valamint a tájkarakter, a természeti értékek megőrzése, a termőtalaj és a termőföld védelme céljából a Településrendezési terv az alábbi területfelhasználási egységekre osztja:
a) általános mezőgazdasági terület (Má),
b) kertes mezőgazdasági terület (Mk).
/3/ Az egyes mezőgazdasági övezetekben az övezeti szabályozásnál kisebb telkeken épület nem helyezhető el és az építmények közül is csak az OTÉK30-ban felsorolt építmények – a távközlési és energetikai magasépítmények kivételével – helyezhetők el.

/5/ A mezőgazdasági területen az új épületek körül takaró fásítást kell létesíteni.
/6/ A mezőgazdasági területen a szélerózió elleni védelem és a helyi klíma javítása céljából mezővédő erdősávok, fasorok telepítendők.
Az utak melletti fasorok, cserjesávok folyamatos ápolásáról, szükség szerinti pótlásukról gondoskodni kell.
/7/ Az övezetben lévő meglévő épület a telek méretétől függetlenül felújítható.
/8/ Az általános mezőgazdasági területen gyep, erdő, vízfelület, sportolási célú gyep létesíthető.
/9/ Mezőgazdasági területen a közművesítettség mértéke legalább részleges.
Általános mezőgazdasági terület
39. § /1/ Általános mezőgazdasági területbe az Má jellel szabályozott árutermelésre alkalmas szántó, gyümölcsterületek, illetve az elsődlegesen természetvédelmi rendeltetésű gyepterületek tartoznak.
/2/ Az általános mezőgazdasági területek a felhasználás és az építés feltételeit és módját meghatározó besorolás szerint:
a) általános mezőgazdasági terület – szántó (Má1),
b) általános mezőgazdasági terület – gyep (Má2),
c) általános mezőgazdasági terület – szántó (Má3)
d) általános mezőgazdasági terület – gyep (Má4),
/3/ Az Má1 általános mezőgazdasági terület
a) A szabályozási tervlapon Má1 jellel jelölt övezet szántóföldi művelésre alkalmas terület,
b) Az övezetben épületek, építmények elhelyezése tilos.
/4/ Az Má2 általános mezőgazdasági terület
a) A szabályozási tervlapon Má2 jellel jelölt övezetben elsődlegesen a gyepművelésre alkalmas terület,
b) Az övezetben épületek, építmények elhelyezése tilos,
/5/ Az Má3 általános mezőgazdasági terület
a) A szabályozási tervlapon Má3 jellel jelölt övezet elsődlegesen nagyüzemi jellegű árutermelésre alkalmas terület,
b) Az övezetben a mezőgazdasági termeléshez kapcsolódóan a növénytermesztés és az azzal kapcsolatos szolgáltatás, terményfeldolgozás, tárolás építményei, valamint lakó funkciójú épület létesíthető,
c) Az övezetben az építmény elhelyezés feltételei a következők:
a legkisebb beépíthető telek 20.000 m 2 ( 2 ha ),
a beépítés módja szabadon álló (több épület létesíthető),
a beépítés mértéke legfeljebb 0,5%,
a megengedett maximális építménymagasság 4,5 m .
d) Az övezetben a beépíthető alapterület legfeljebb 1 000 m2,
e) Az övezetben az OTÉK32 szerinti birtokközpont (lásd: fogalommagyarázat) kialakítható, amennyiben a „mezőgazdasági birtoktest” bizonyítottan létezik és legalább 20 ha ( 200.000 m 2 ) összterületű. A birtokközpontként beépíthető telek területe legalább 10.000 m 2 ( 1 ha ) kell legyen, a beépítés mértéke legfeljebb 25 % lehet,
f) A birtokközpont akkor hozható létre, ha a beépítés a szomszéd telkek rendeltetésszerű használatát nem korlátozza és a telek közútról megközelíthető,
g) A birtokközpont épületegyüttese körül 15 méter széles, többszintű erdősáv ültetendő a tájra jellemző, őshonos fajokkal.
/6/ Az Má4 általános mezőgazdasági terület
a) A szabályozási tervlapon Má4 jellel jelölt övezetben elsődlegesen a gyepművelésre, legeltető állattartásra alkalmas terület,
b) Az övezetben a gyepgazdálkodás a környezetet nem károsító állattartás, továbbá az állattartáshoz kapcsolódó szolgáltatás, tárolás termékfeldolgozás építményei, valamint lakó funkciójú épületek létesíthetők. Az eltérő funkciók hagyományos tanya (lásd: fogalommagyarázat) jelleggel több épületben is elhelyezhetők,
c) Az övezetben az épület elhelyezés feltételei a következők:
a beépíthető telek területe legalább 30.000 m 2 ( 3 ha ),
a beépítés módja szabadon álló (több épület is építhető),
a beépítés mértéke legfeljebb 1%,
a megengedett építménymagasság 4,5 m ,
d) Az övezetben a beépíthető alapterület legfeljebb 800 m 2 . Terepszint alatti építmény nem építhető.
e) Az övezetben az OTÉK33 szerinti birtokközpont nem alakítható ki.
Kertes mezőgazdasági terület (Mk)
40. § /1/ Bezeréden a kertes mezőgazdasági terület a kisüzemi jellegű termelés, illetve saját ellátást szolgáló kertészkedés és döntő mértékben az aktív szabadidő eltöltését biztosító kertészeti (szőlő-, gyümölcsművelés) tevékenységének helyszíne.
/2/ A szabályozási terven a kertes mezőgazdasági területek az Mk jelű területek.
/3/ A kertes mezőgazdasági területeken a kertészeti termelést, termékfeldolgozást és tárolást szolgáló építmények34, valamint a borturizmust szolgáló épületek helyezhetők el az övezeti paramétereknek megfelelően.
/4/ Az Mk jelű kertes mezőgazdasági területen – a szabályozott tömbön belül a tulajdonosok számától függetlenül egyetlen – a szőlőművelést, feldolgozást, bortárolást, borturizmust szolgáló épület építhető.
/5/ Egyéb előírások:
a) az övezetben beépíthető telek legkisebb mérete 1500 m 2 ,
b) a beépíthető telek legkisebb szélessége 14 m ,
c) az övezetben legalább 60%-ban gyümölcs- vagy szőlőműveléssel hasznosított telekre lehet legfeljebb egy épületet építeni,
d) gyep, parlag, szántó, erdő művelési ágú telken épület nem helyezhető el,
e) az épületek a telek legfeljebb 3%-os beépítettségével alakíthatók ki, az épület alapterülete maximum 80 m 2 , a terepszint alatti beépítés 3%, legfeljebb 100 m2 lehet,
f) a legnagyobb építménymagasság 4,0 m .
/6/ A kertes mezőgazdasági területen a tájképi és népi építészeti hagyományokat figyelembevevő, a táj jellegét erősítő, gazdagító épületek létesíthetők.
/7/ Az esztétikailag zavaró hatású épületeket takaró fásítással kell körbevenni.
/8/ A kertes mezőgazdasági területen osztással 3000 m2-nél kisebb telek nem alakítható ki.
Vízgazdálkodási terület
41. § /1/ Vízgazdálkodási terület – vízfelület a szabályozási terven V jellel jelölt területfelhasználási egység.
/2/ A V jellel szabályozott övezet a folyóvizek, vízelvezető csatornák medre és parti sávja.
/3/ A vízgazdálkodási területeken a vízgazdálkodással és a természetvédelemmel kapcsolatos létesítmények helyezhetők el.
/4/ Külterületen a természetközeli állapotú vízfolyások, vizes élőhelyek partvonaltól számított 50 méteren belül épület nem helyezhető el.
/5/ A vízfolyások, csatornák karbantartása érdekében a vízfolyások mellett 6,0- 6,0 méter szélességű kezelősáv biztosítandó, amelybe a galéria-növényzeten kívül más nem helyezhető el.
/6/ A vízgazdálkodási területen horgászállások nem létesíthetők.
/7/ A vízgazdálkodási területeken kiemelt figyelemmel kell lenni a vizek védelmére. A vizek minőségét veszélyeztető tevékenység nem folytatható.
Közlekedési területek általános előírásai
42. § /1/ Közlekedési terület a szabályozási terven a KÖu jellel jelölt területfelhasználási egység, melyhez közlekedést szolgáló területek, közlekedési területek tartoznak.
/2/ A magánutak kialakítását telekalakítási terv (lásd: fogalommagyarázat) készítése során kell meghatározni. Bezeréd területén 6,0 m szélesség alatt magánút nem alakítható ki. Magánút csak közúti területhez, közforgalmú úthoz csatlakoztatható, és közlekedési területen létesíthető.

/4/ Az építési (szabályozási) szélességen belül a közmű létesítmények, valamint utcabútorok, a közművek létesítményei és berendezései helyezhetők el, illetve utcafásítás végezhető.
/5/ Közlekedési területek lehatárolását és övezeti tagolódását a Szabályozási terv tartalmazza:
	Út
	Közlekedési terület jele
	kategória
	Közlekedési terület szélessége
	Védőtávolság

	
	
	
	
	belterület
	külterület

	73218 j. bekötő út
	KÖu-2
	orsz mellékút
K.V.A.
	Meglévő
(14- 18 m )
	-
	50m-50m

	Bezeréd – Padár közötti út
	KÖu-2
	Önk.kez. összekötő út
K.V.A.
	Meglévő
(8- 18 m )
	-
	-

	Kossuth Lajos utca
	KÖu-4
	gyűjtőút
B.V. c-C,D.
	Meglévő
(12- 30 m )
	-
	-

	Dózsa György utca
	KÖu-4
	gyűjtőút
B.V. c-C,D.
	Meglévő
(12- 26 m )
	-
	-

	Lakó és kiszolgáló utak
	
KÖu-10
	lakóút
B.IV. d-A,B,C.
	Meglévő
(8- 12 m )
	-
	-


/6/ A mező- és erdőgazdasági üzemi utak, külterületi utak, dűlőutak mentén a tengelytől mért 6,0- 6,0 m sávon belül építmény, műtárgy nem helyezhető el.
/7/ A koncentrált parkolási igények kielégítésére a település területén - a meglévő parkolókon túl - az alábbi helyeken új parkolók létesítése lett tervezve:
- Volt magtár előtt (62/1 hrsz) 5 parkoló állás,
- Temető mellett (2033/1 hrsz) 5 parkoló állás,
- Sportpálya mellett (66 hrsz) 10 parkoló állás.
/8/ A tűzoltóság vonulása és működése céljára az építményekhez olyan utat, ill. területet kell biztosítani, amely alkalmas tűzoltó gépjárművek nem rendszeres közlekedésére és működésére, megfordulására.
/9/ Az utak burkolatának kialakításakor és a tűzcsapok elhelyezésekor figyelemmel kell lenni, hogy a tűzcsapról a tűzoltó gépjárművek részére úgy kell felállási helyet biztosítani, hogy azok mellett legalább egy nyomsávú közlekedési út szabadon maradjon.
IV. Fejezet
Közmű területek, közműellátás
43. § .
/1/ A község szennyvízelvezetésének megtervezésekor meg kell vizsgálni alternatív szennvíztisztítási technológiák alkalmazását is.
/2/ A szennyvízelvezető rendszer kiépültéig, átmeneti jelleggel a zárt rendszerben való gyűjtés-elszállítás megoldható. A szennyvízcsatorna megépülte után az ingatlanok közüzemű vezetékhez történő csatlakoztatását haladéktalanul meg kell oldani.
/3/ A területen szükséges oltóvizet föld feletti tűzcsapokról kell biztosítani36. A tűzcsapok távolsága a védendő létesítménytől 100 m-nél nagyobb és 5 m-nél kisebb nem lehet.
/4/ A Sár-patak és mellékágaik mindkét oldalán 6-6 méteres üzemeltetési és fenntartási sáv biztosítandó37. Időszakos vízfolyások, árkok esetében ez az érték 3- 3 méter .
/5/ A meglévő nem közterületén vezetett közüzemű ellátó vezetékek, vízelvezető árkok helyigényét - ha azok építési korlátozást nem jelentenek - szolgalmi jogos bejegyzéssel kell fenntartani. Építési korlátozás esetén azokat közterületre kell áthelyezni.
/6/ Bármilyen okból feleslegesé vált közműhálózatot el kell bontani. Funkcióját vesztett vezeték a földben nem maradhat.
V. Fejezet
Záró rendelkezések
44. § /1/ E rendelet a kihirdetést követő 30. napon lép hatályba, és ezzel egyidejűleg Nagykapornak községi közös tanács 3/1989 (VIII:25.) sz. rendelete Bezeréd község szabályozási előírásairól hatályát veszti.
/2/ Jelen rendelet rendelkezéseit a hatályba lépést követően indított ügyekben kell alkalmazni.

